62024CO0109_INF
A Bíróság (hetedik tanács) 2024. szeptember 3‑i végzése –Van Oosterwijck kontra Bizottság
(C‑109/24. P. sz. ügy)
„Fellebbezés – A Bíróság eljárási szabályzatának 181. cikke – Közszolgálat – Az Európai Unió tisztviselőinek személyzeti szabályzata – Tisztviselők – Túlélő házastárs – Özvegyi nyugdíj – Jogosultsági feltételek – A házasság időtartama – A személyzeti szabályzat VIII. mellékletének 20. cikke – Jogellenességi kifogás – Egyenlő bánásmód – Nyilvánvalóan megalapozatlan fellebbezés”
1.
Tisztviselők – Nyugdíjak – Özvegyi nyugdíj – Az elrendelés feltételei – A házasságkötésnek az elhunyt tisztviselő szolgálati jogviszonyának megszűnése előtti vagy utáni időpontjától függően eltérő alkalmazás – A két helyzetnek az özvegyi nyugdíj tárgyát és célját, valamint a házastársak közötti jogi kapcsolatra vonatkozó közös feltételt illetően összehasonlítható jellege
(Személyzeti szabályzat, VIII. melléklet, 19. és 20. cikk)
(lásd: 4. [10.], 5. pont)
2.
Tisztviselők – Nyugdíjak – Özvegyi nyugdíj – A nyújtás feltételei – A házasság minimális időtartama – A túlélő házastársakkal szemben azon alapuló eltérő bánásmód, hogy a házasságkötésre az elhunyt tisztviselő szolgálati jogviszonyának megszűnése előtt vagy után került sor – Az egyenlő bánásmódhoz való jog korlátozása és az életkoron alapuló közvetett hátrányos megkülönböztetés – Igazolás – Csalás elleni küzdelem – Megengedhetőség – Az arányosság vizsgálata
(Az Európai Unió Alapjogi Chartájának 20. cikke és 52. cikkének (1) bekezdése; személyzeti szabályzat, 78. cikk, (1) bekezdés, és VIII. melléklet, 19. és 20. cikk)
(lásd: 4. [11–23.], 5. pont)
3.
Tisztviselők – Nyugdíjak – Özvegyi nyugdíj – A nyújtás feltételei – A házasság minimális időtartama – A túlélő házastársakkal szemben azon alapuló eltérő bánásmód, hogy a házasságkötésre az elhunyt tisztviselő szolgálati jogviszonyának megszűnése előtt vagy után került sor – Az uniós jogalkotó széles mérlegelési jogköre – Az arányosság elvének tiszteletben tartása – Bírósági felülvizsgálat – Korlátok – A különbségtétel megfelelő és szükséges jellegének az uniós bíróság általi vizsgálata – Megengedhetetlenség
(Az Európai Unió Alapjogi Chartája, 20. cikk, és 52. cikk, (1) bekezdés; személyzeti szabályzat, VIII. melléklet, 19. és 20. cikk)
(lásd: 4. [18., 23.], 5. pont)
4.
Tisztviselők – Egyenlő bánásmód – Özvegyi nyugdíj – Nem bejegyzett élettársi kapcsolat és házasság – Össze nem hasonlítható helyzetek
(Az Európai Unió Alapjogi Chartája, 21. cikk, (1) bekezdés; személyzeti szabályzat, 1d. cikk, (1) bekezdés, és VIII. melléklet, 20. cikk)
(lásd: 4. [24., 25.], 5. pont)
5.
Tisztviselők – Nyugdíjak – Özvegyi nyugdíj – A nyújtás feltételei – A házasság minimális időtartama – A nemzeti jogra tekintettel történő értékelés – Kizártság
(EUMSZ 270. cikk; személyzeti szabályzat, VIII. melléklet, 20. cikk)
(lásd: 4. [30–36.], 5. pont)
Rendelkező rész
1)
A Bíróság a fellebbezést mint nyilvánvalóan megalapozatlant elutasítja.
2)
Viviane Van Oosterwijck maga viseli saját költségeit.